CELEX: 32020D1562
Language: hr
Date: 2020-10-26 00:00:00
Title: Provedbena odluka Komisije (EU) 2020/1562 оd 26. listopada 2020. o izmjeni Provedbene odluke (EU) 2020/167 u pogledu usklađenih normi za određenu radijsku opremu koje se odnose na napredne sustave za vođenje i kontrolu kretanja površinom, glavne radare za nadzor, radiodifuzne audioprijamnike, opremu za međunarodnu mobilnu telekomunikaciju i nepokretne radijske sustave

27.10.2020   
               
               
                  HR
               
               
                  Službeni list Europske unije
               
               
                  L 357/29
               
            
         PROVEDBENA ODLUKA KOMISIJE (EU) 2020/1562
         оd 26. listopada 2020.
         o izmjeni Provedbene odluke (EU) 2020/167 u pogledu usklađenih normi za određenu radijsku opremu koje se odnose na napredne sustave za vođenje i kontrolu kretanja površinom, glavne radare za nadzor, radiodifuzne audioprijamnike, opremu za međunarodnu mobilnu telekomunikaciju i nepokretne radijske sustave
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 16. Direktive 2014/53/EU Europskog parlamenta i Vijeća (2) pretpostavlja se da radijska oprema koja je u skladu s usklađenim normama ili dijelom usklađenih normi na koje su pozivanja objavljena u Službenom listu Europske unije ispunjava bitne zahtjeve iz članka 3. te direktive koji su obuhvaćeni tim usklađenim normama ili dijelovima tih normi.
                  
               
                     (2)
                  
                  
                     Komisija je Provedbenom odlukom C(2015) 5376 (3) od Europskog odbora za elektrotehničku normizaciju (CENELEC) i Europskog instituta za telekomunikacijske norme (ETSI) zatražila izradu i reviziju usklađenih normi za radijsku opremu za potrebe Direktive 2014/53/EU.
                  
               
                     (3)
                  
                  
                     ETSI je na temelju zahtjeva iz Provedbene odluke C(2015) 5376 izradio usklađene norme EN 303 213-5-1 V1.1.1 za prijamnike i upitivače naprednih sustava za vođenje i kontrolu kretanja površinom, EN 303 345-2 V1.1.1 i EN 303 345-5 V1.1.1 za radiodifuzijske audioprijamnike te EN 303 364-3 V1.1.1 za glavne radare za nadzor.
                  
               
                     (4)
                  
                  
                     ETSI je na temelju zahtjeva iz Provedbene odluke C(2015) 5376 revidirao usklađene norme EN 301 908-2 V11.1.2, EN 301 908-13 V11.1.2, EN 302 217-2 V3.1.1 i EN 303 213-6-1 V2.1.1, upućivanja na koje su objavljena u seriji C Službenog lista Europske unije (4). Rezultat je donošenje usklađenih normi EN 301 908-2 V13.1.1 za korisničku opremu za međunarodne mobilne telekomunikacije, EN 301 908-13 V13.1.1 za korisničku opremu za razvijeni univerzalni terestrijalni radijski pristup, EN 302 217-2 V3.2.2 za nepokretne radijske sustave i EN 303 213-6-1 V3.1.1 za napredne sustave za vođenje i kontrolu kretanja površinom.
                  
               
                     (5)
                  
                  
                     Komisija je zajedno s ETSI-ijem ocijenila jesu li te usklađene norme u skladu sa zahtjevom iz Provedbene odluke C(2015) 5376.
                  
               
                     (6)
                  
                  
                     Usklađene norme EN 303 213-5-1 V1.1.1 i EN 301 908-2 V13.1.1 ispunjavaju bitne zahtjeve koji se njima nastoje obuhvatiti, utvrđenima u Direktivi 2014/53/EU. Stoga je upućivanja na te norme primjereno objaviti u Službenom listu Europske unije.
                  
               
                     (7)
                  
                  
                     U točki 3.3. Priloga II. Provedbenoj odluci C(2015) 5376 navodi se: „radni učinak prijamnika osobito je važan za pokretne terminale, ponajprije za radni učinak antene, i za komunikacijsku opremu koja se koristi za zaštitu ljudskih života”. Usklađena norma EN 301 908-13 V13.1.1 ne sadržava specifikacije u pogledu radnog učinka antene. Upućivanje na tu usklađenu normu trebalo bi stoga objaviti u Službenom listu Europske unije uz ograničenje.
                  
               
                     (8)
                  
                  
                     Bilješka 2. odredbe 4.3.2. usklađene norme EN 302 217-2 V3.2.2 proizvođačima bi mogla omogućiti odstupanje od drugih specifikacija u usklađenoj normi koje se odnose na učestalost pogreške bita (BER), a odredbama H.3.4, I.3.4 i J.3.4 te usklađene norme ne zahtijeva se eksplicitna ispitna metoda za dokazivanje sukladnosti. Upućivanje na tu usklađenu normu trebalo bi stoga objaviti u Službenom listu Europske unije uz ograničenje.
                  
               
                     (9)
                  
                  
                     U Preporuci ITU-R SM.329-12 (09/2012) o neželjenim emisijama u sporednoj domeni navodi se da je „za najekonomičniju i najučinkovitiju uporabu frekvencijskog spektra nužno odrediti opće maksimume emisija u sporednoj domeni.” U Preporuci Europskog istraživačkog vijeća (ERC) 74-01 (2019.) navodi se da bi se „za potrebe posebnih studija kompatibilnosti ili zajedničkog korištenja niže razine neželjenih emisija u sporednoj domeni mogle iskoristiti za povećanje učinkovitosti spektra”. Sporedne se emisije stoga smatraju relevantnima za učinkovitu uporabu spektra, što se zahtijeva člankom 3. stavkom 2. Direktive 2014/53/EU. U Prilogu C.3 norme EN 303 345-2 V1.1.1 i Prilogu B.3 norme EN 303 345-5 V1.1.1 potvrđuje se da su neželjene emisije prijamnika u sporednoj domeni relevantne za članak 3. stavak 2. Direktive 2014/53/EU. No u odredbi C.3.5 norme EN 303 345-2 V1.1.1 i odredbi B.3.5 norme EN 303 345-5 V1.1.1 navodi se da su neželjene emisije prijamnika u sporednoj domeni obuhvaćene drugim normama. Upućivanja na usklađene norme EN 303 345-2 V1.1.1 i EN 303 345-5 V1.1.1 trebalo bi stoga objaviti u Službenom listu Europske unije uz ograničenje.
                  
               
                     (10)
                  
                  
                     U uvodnoj izjavi 2. Provedbene odluke C(2015) 5376 poziva se na dobru suradnju s Europskom konferencijom poštanskih i telekomunikacijskih uprava (CEPT) pa je zatraženo njezino mišljenje o usklađenosti tih normi s Preporukom ERC-a 74-01 (2019.) o neželjenim emisijama u sporednoj domeni. CEPT je u odgovoru iznio stajalište da se primjenjivost Preporuke ERC-a 74-01 (2019.) može suziti samo pod posebnim tehničkim uvjetima. Odredbom 4.2.1.5 norme EN 303 213-6-1 V3.1.1 i odredbom 4.2.1.4 norme EN 303 364-3 V1.1.1 može se, dakle, osigurati pretpostavka sukladnosti samo za određenu radijsku opremu. Upućivanja na te usklađene norme trebalo bi stoga objaviti u Službenom listu Europske unije uz ograničenje.
                  
               
                     (11)
                  
                  
                     U Prilogu I. Provedbenoj odluci Komisije (EU) 2020/167 (5) navode se upućivanja na usklađene norme kojima se stvara pretpostavka sukladnosti s Direktivom 2014/53/EU, a u Prilogu II. toj provedbenoj odluci navode se upućivanja na usklađene norme kojima se stvara pretpostavka sukladnosti s Direktivom 2014/53/EU s ograničenjem. Kako bi upućivanja na usklađene norme izrađene za potrebe Direktive 2014/53/EU bila navedena u jednom aktu, upućivanja na norme EN 303 213-5-1 V1.1.1 i EN 301 908-2 V13.1.1 trebalo bi uvrstiti u Prilog I. toj provedbenoj odluci, a upućivanja na norme EN 301 908-13 V 13.1.1, EN 302 217-2 V3.2.2, EN 303 213-6-1 V3.1.1, EN 303 345-2 V1.1.1, EN 303 345-5 V1.1.1 i EN 303 364-3 V1.1.1 trebalo bi uvrstiti u Prilog II. toj provedbenoj odluci.
                  
               
                     (12)
                  
                  
                     Prema ETSI-ju, usklađenu normu EN 303 339 V1.1.1, upućivanje na koju je objavljeno u seriji C Službenog lista Europske unije (6), trebalo bi smatrati zastarjelom jer više ne odgovara najsuvremenijoj tehnologiji.
                  
               
                     (13)
                  
                  
                     Stoga je iz serije C Službenog lista Europske unije (7) nužno povući upućivanja na usklađene norme EN 301 908-2 V11.1.2, EN 301 908-13 V11.1.2, EN 302 217-2 V3.1.1 i EN 303 213-6-1 V2.1.1, jer su te norme revidirane, te na usklađenu normu EN 303 339 V1.1.1, jer se smatra zastarjelom. U Prilogu III. Provedbenoj odluci (EU) 2020/167 navedena su upućivanja na usklađene norme sastavljene za potrebe Direktive 2014/53/EU koja se povlače iz Službenog lista Europske unije. Stoga je ta upućivanja primjereno uvrstiti u taj prilog. Kako bi proizvođači imali vremena pripremiti se za primjenu usklađenih normi EN 301 908-2 V13.1.1, EN 301 908-13 V13.1.1, EN 302 217-2 V3.2.2 i EN 303 213-6-1 V3.1.1, potrebno je odgoditi povlačenje upućivanja na usklađene norme EN 301 908-2 V11.1.2, EN 301 908-13 V11.1.2, EN 302 217-2 V3.1.1 i EN 303 213-6-1 V2.1.1. Također, kako bi proizvođači imali vremena pripremiti se za povlačenje upućivanja na usklađenu normu EN 303 339 V1.1.1, potrebno je odgoditi povlačenje upućivanja na tu normu.
                  
               
                     (14)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2020/167 mijenja se kako slijedi:
            
                        (1)
                     
                     
                        Prilog I. mijenja se u skladu s Prilogom I. ovoj Odluci;
                     
                  
                        (2)
                     
                     
                        Prilog II. mijenja se u skladu s Prilogom II. ovoj Odluci;
                     
                  
                        (3)
                     
                     
                        Prilog III. mijenja se u skladu s Prilogom III. ovoj Odluci.
                     
                  
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 26. listopada 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22.5.2014., str. 62.).
         
            (3)  Provedbena odluka Komisije C(2015) 5376 od 4. kolovoza 2015. o zahtjevu za normizaciju upućenom Europskom odboru za elektrotehničku normizaciju i Europskom institutu za telekomunikacijske norme u pogledu radijske opreme kojom se podupire Direktiva 2014/53/EU Europskog parlamenta i Vijeća.
         
            (4)  SL C 326, 14.9.2018., str. 114.
         
         
            (5)  Provedbena odluka Komisije (EU) 2020/167 od 5. veljače 2020. o usklađenim normama za radijsku opremu sastavljenima za potrebe Direktive 2014/53/EU Europskog parlamenta i Vijeća (SL L 34, 6.2.2020., str. 46.).
         
            (6)  SL C 326, 14.9.2018., str. 114.
         
         
            (7)  SL C 326, 14.9.2018., str. 114.
         
      
      
         
            PRILOG I.
            U Prilogu I. Provedbenoj odluci (EU) 2020/167 dodaju se sljedeći redci:
            
               
                           Br.
                        
                        
                           Upućivanje na normu
                        
                     
                           „8.
                        
                        
                           EN 301 908-2 V13.1.1
                           Celularne mreže IMT; Harmonizirana norma za pristup radijskom spektru; 2. dio: Korisnička oprema (UE) za CDMA s izravnim proširenjem (UTRA FDD)
                        
                     
                           9.
                        
                        
                           ETSI EN 303 213-5-1 V1.1.1
                           Napredni sustav vođenja i kontrole kretanja površinom (A-SMGCS); 5. dio: Harmonizirana norma za pristup radijskom spektru za opremu multilateracije (MLAT); 1. poddio: Prijamnici i upitivači”.
                        
                     
         
      
      
         
            PRILOG II.
            U Prilogu II. Provedbenoj odluci (EU) 2020/167 dodaju se sljedeći redci:
            
               
                           Br.
                        
                        
                           Upućivanje na normu
                        
                     
                           „4.
                        
                        
                           EN 301 908-13 V13.1.1
                           Celularne mreže IMT; Harmonizirana norma za pristup radijskom spektru; 13. dio: Korisnička oprema (UE) za razvijeni univerzalni terestrijalni radijski pristup (E-UTRA)
                           
                              Napomena: Ta usklađena norma ne sadržava parametre radnog učinka antene i sukladnost s tom usklađenom normom ne stvara pretpostavku sukladnosti s bitnim zahtjevom iz članka 3. stavka 2. Direktive 2014/53/EU u pogledu tih parametara.
                        
                     
                           5.
                        
                        
                           EN 302 217-2 V3.2.2
                           Nepokretni radijski sustavi; Karakteristike i zahtjevi za opremu točka-točka i antene; 2. dio: Digitalni sustavi koji rade u frekvencijskim pojasevima od 1 GHz do 86 GHz; Harmonizirana norma za pristup radijskom spektru
                           
                              Napomena: Sukladnost s tom usklađenom normom ne stvara pretpostavku o sukladnosti s bitnim zahtjevom iz članka 3. stavka 2. Direktive 2014/53/EU ako se primijeni bilješka 2. odredbe 4.3.2. te usklađene norme;
                           
                              Napomena: Ako je riječ o radijskoj opremi obuhvaćenoj odredbom H.3.4, I.3.4 ili J.3.4 te usklađene norme, sukladnost s tom usklađenom normom ne stvara pretpostavku sukladnosti s bitnim zahtjevom iz članka 3. stavka 2. Direktive 2014/53/EU u slučaju da nisu provedene odgovarajuće ispitne metode za dokazivanje sukladnosti s odredbom H.3.4, I.3.4 ili J.3.4 te usklađene norme.
                        
                     
                           6.
                        
                        
                           EN 303 213-6-1 V3.1.1
                           Napredni sustav vođenja i kontrole kretanja površinom (A-SMGCS); 6. dio: Harmonizirana norma za pristup radijskom spektru za stavljanje u uporabu radarskih senzora kretanja površinom; 1. poddio: Senzori u X-području s impulsnim signalima i snagom odašiljanja do 100 kW
                           
                              Napomena: Kad je riječ o odredbi 4.2.1.5. te usklađene norme, sukladnost s tom usklađenom normom ne stvara pretpostavku sukladnosti s bitnim zahtjevom iz članka 3. stavka 2. Direktive 2014/53/EU za opremu u kojoj ne postoji kombinacija „suženja WR112/R84 i valovoda WR90/R100” kao što je navedeno u bilješci 1. odjeljka 1. te usklađene norme. Valovod mora imati kontinuirano neometan prijenosni put (neperturbiran/čist) i duljinu koja nije manja od dvadesetorostruke granične valne duljine valovoda u tom načinu rada.
                        
                     
                           7.
                        
                        
                           EN 303 345-2 V1.1.1
                           Radiodifuzni audioprijamnici; 2. dio: AM radiodifuzni audioservis Harmonizirana norma za pristup radijskom spektru
                           
                              Napomena: Sukladnost s tom usklađenom normom ne stvara pretpostavku o sukladnosti s bitnim zahtjevom iz članka 3. stavka 2. Direktive 2014/53/EU u pogledu neželjenih emisija prijamnika u sporednoj domeni.
                        
                     
                           8.
                        
                        
                           EN 303 345-5 V1.1.1
                           Radiodifuzni audioprijamnici; 5. dio: DRM radiodifuzni audioservis Harmonizirana norma za pristup radijskom spektru
                           
                              Napomena: Sukladnost s tom usklađenom normom ne stvara pretpostavku o sukladnosti s bitnim zahtjevom iz članka 3. stavka 2. Direktive 2014/53/EU u pogledu neželjenih emisija prijamnika u sporednoj domeni.
                        
                     
                           9.
                        
                        
                           EN 303 364-3 V1.1.1
                           Glavni radar za nadzor (PSR); Harmonizirana norma za pristup radijskom spektru; 3. dio: PSR senzori kontrole zračnoga prometa (ATC) koji rade u frekvencijskom pojasu od 8 500  MHz do 10 000  MHz (X pojas)
                           
                              Napomena: Kad je riječ o odredbi 4.2.1.4. te usklađene norme, sukladnost s tom usklađenom normom ne stvara pretpostavku sukladnosti s bitnim zahtjevom iz članka 3. stavka 2. Direktive 2014/53/EU za opremu u kojoj ne postoji kombinacija „suženja WR112/R84 i valovoda WR90/R100” kao što je navedeno u bilješci 1. odjeljka 1. te usklađene norme. Valovod mora imati kontinuirano neometan prijenosni put (neperturbiran/čist) i duljinu koja nije manja od dvadesetorostruke granične valne duljine valovoda u tom načinu rada.”.
                        
                     
         
      
      
         
            PRILOG III.
            U Prilogu III. Provedbenoj odluci (EU) 2020/167 dodaju se sljedeći redci:
            
               
                           Br.
                        
                        
                           Upućivanje na normu
                        
                        
                           Datum povlačenja
                        
                     
                           „12.
                        
                        
                           EN 301 908-2 V11.1.2
                           Celularne mreže IMT; Harmonizirana norma koja obuhvaća bitne zahtjeve iz članka 3.2. Direktive 2014/53/EU; 2. dio: Korisnička oprema (UE) za CDMA s izravnim proširenjem (UTRA FDD)
                        
                        
                           27. listopada 2021.
                        
                     
                           13.
                        
                        
                           EN 301 908-13 V11.1.2
                           Celularne mreže IMT; Harmonizirana norma koja obuhvaća bitne zahtjeve iz članka 3.2. Direktive 2014/53/EU; 13. dio: Korisnička oprema (UE) za razvijeni univerzalni terestrijalni radijski pristup (E-UTRA)
                        
                        
                           27. listopada 2021.
                        
                     
                           14.
                        
                        
                           EN 302 217-2 V3.1.1
                           Nepokretni radijski sustavi; Karakteristike i zahtjevi za opremu i antene točka-točka; 2. dio: Digitalni sustavi koji rade u frekvencijskim pojasevima od 1 GHz do 86 GHz; Harmonizirana norma koja obuhvaća bitne zahtjeve iz članka 3.2. Direktive 2014/53/EU;
                        
                        
                           27. travnja 2022.
                        
                     
                           15.
                        
                        
                           EN 303 213-6-1 V2.1.1
                           Napredni sustav vođenja i kontrole kretanja površinom (A-SMGCS); 6. dio: Harmonizirana norma koja obuhvaća bitne zahtjeve iz članka 3.2 Direktive 2014/53/EU za stavljanje u uporabu radarskih senzora kretanja površinom; 1. poddio: Senzori u X-području s impulsnim signalima i snagom odašiljanja do 100 kW
                        
                        
                           27. listopada 2021.
                        
                     
                           16.
                        
                        
                           EN 303 339 V1.1.1
                           Širokopojasne izravne komunikacije zrak-zemlja; Uređaji koji rade u frekvencijskim pojasevima od 1 900  MHz do 1 920  MHz i od 5 855  MHz do 5 875  MHz; Fiksne antenske izvedbe; Harmonizirana norma koja obuhvaća bitne zahtjeve iz članka 3.2. Direktive 2014/53/EU;
                        
                        
                           27. travnja 2021.”